pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.สุชาติ ส่ง โฆษก ลงเพชรบุรี เยี่ยมกลุ่มรับงานไปทำที่บ้านแปรรูปไม้ตาล เพิ่มมูลค่าสินค้า สร้างรายได้งาม
วันจันทร์ที่ 19 มิถุนายน 2566
19/06/2566
รมว.สุชาติ ส่ง โฆษก ลงเพชรบุรี เยี่ยมกลุ่มรับงานไปทําที่บ้านแปรรูปไม้ตาล เพิ่มมูลค่าสินค้า สร้างรายได้งาม
รมว.สุชาติ ส่ง โฆษก ลงเพชรบุรี เยี่ยมกลุ่มรับงานไปทําที่บ้านแปรรูปไม้ตาล เพิ่มมูลค่าสินค้า สร้างรายได้งาม
วันที่19มิถุนายน2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยนายสิบหมื่นชัยโพธิสินธุ์รองอธิบดีกรมการจัดหางานลงพื้นที่เยี่ยมพบปะให้กําลังใจกลุ่มผลิตภัณฑ์จากไม้ตาลและกลุ่มกลึงไม้ตาลซึ่งเป็นกลุ่มรับงานไปทําที่บ้านโดยมีนางธิวัลรัตน์อังกินันทน์ส.ส.เพชรบุรีเขต1นางสาวอุดมอ่วมละออจัดหางานจังหวัดเพชรบุรีนางสาวอําพรไพเราะประธานกลุ่มผลิตภัณฑ์จากไม้ตาลนางสาวไพรวรรณอ่อนยิ่งประธานกลุ่มกลึงไม้ตาลและสมาชิกกลุ่มให้การต้อนรับณที่ทําการกลุ่มต.หนองปรงอ.เขาย้อยจ.เพชรบุรี
นางเธียรรัตน์กล่าวว่ารัฐบาลภายใต้การนําของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้ให้ความสําคัญกับการเร่งส่งเสริมการประกอบอาชีพให้แก่ประชาชนในพื้นที่ต่างๆเพื่อสนับสนุนให้เกิดการจ้างงานประชาชนมีทักษะฝีมือมีงานทํามีอาชีพและรายได้ที่มั่นคงในวันนี้ท่านสุชาติชมกลิ่นรัฐมนตรีว่าการกระทรวงแรงงานจึงได้มอบหมายให้ดิฉันพร้อมด้วยรองอธิบดีกรมการจัดหางานลงพื้นที่มาเยี่ยมให้กําลังใจกลุ่มผลิตภัณฑ์จากไม้ตาลและกลุ่มกลึงไม้ตาลที่เขาย้อยจ.เพชรบุรีซึ่งจากการพบปะพูดคุยกับประธานกลุ่มทั้งสองกลุ่มดังกล่าวพบว่าสองกลุ่มนี้เป็นการรวมกลุ่มของคนในชุมชนแปรรูปไม้ตาลเพื่อผลิตสินค้าอุปโภคโดยกลุ่มผลิตภัณฑ์จากไม้ตาลได้จดทะเบียนเป็นกลุ่มรับงานไปทําที่บ้านกับกรมการจัดหางานเมื่อวันที่20สิงหาคม2562ปัจจุบันมีสมาชิก5คนทําเป็นอาชีพหลักมีรายได้อยู่ที่ประมาณคนละ8,000บาทต่อเดือนและกลุ่มกลึงไม้ตาลได้จดทะเบียนเป็นกลุ่มรับงานไปทําที่บ้านกับกรมการจัดหางานเมื่อวันที่3สิงหาคม2565ปัจจุบันมีสมาชิก7คนทําเป็นอาชีพเสริมมีรายได้อยู่ที่ประมาณคนละ3,000 - 4,000บาทต่อเดือนสมาชิกทํางานที่กลุ่มและบางส่วนจะกระจายให้สมาชิกนําผลิตภัณฑ์ไปทําที่บ้านของตนเองแล้วนํามาส่งที่ทําการกลุ่มรายได้ส่วนใหญ่มาจากรับงานและจําหน่ายผลิตภัณฑ์ส่งขายไปยังต่างประเทศรวมทั้งขายหน้าเขาวังอําเภอเมืองเพชรบุรีการออกบูธจําหน่ายในงานแสดงสินค้าของภาครัฐเอกชนและจําหน่ายผ่านตลาดออนไลน์
นางเธียรรัตน์กล่าวต่อว่าในส่วนของกระทรวงแรงงานสํานักงานจัดหางานจังหวัดเพชรบุรีได้เข้าไปส่งเสริมสนับสนุนการรวมกลุ่มของสมาชิกกลุ่มรับงานไปทําที่บ้านและการฝึกอบรมเพื่อพัฒนาต่อยอดเพิ่มมูลค่าผลิตภัณฑ์เช่นการทําครกหม้อดินกําไลข้อมือกระโถนเพื่อเพิ่มมูลค่าผลิตภัณฑ์เป็นต้นฝึกอบรมและศึกษาดูงานเพื่อแลกเปลี่ยนเรียนรู้ระหว่างกลุ่มรับงานในจังหวัดเพชรบุรีฝึกอบรมกิจกรรมส่งเสริมการรับงานไปทําที่บ้านและกฎหมายพ.ร.บ.คุ้มครองผู้รับงานไปทําที่บ้านการแนะนําช่องทางการตลาดการเป็นวิทยากรสาธิตอาชีพของสํานักงานจัดหางานจังหวัดเพชรบุรีอีกด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-จับตา! แนวโน้ม “ไข้เลือดออกเพิ่มสูง” มีไข้สูง ตรวจโควิดไม่พบให้สงสัยเป็นไข้เลือดออก
วันจันทร์ที่ 19 มิถุนายน 2566
จับตา! แนวโน้ม “ไข้เลือดออกเพิ่มสูง” มีไข้สูง ตรวจโควิดไม่พบให้สงสัยเป็นไข้เลือดออก
.....
กระทรวงสาธารณสุข เผยสถานการณ์ไข้เลือดออกปีนี้ พบว่าจํานวนผู้ป่วยสูงขึ้น จากข้อมูลตั้งแต่ 1 ม.ค. - 14 มิ.ย. 66 พบผู้ป่วยไข้เลือดออกแล้ว 21,457 ราย สูงกว่าช่วงเดียวกันของปีที่ผ่านมาถึง 3.3 เท่า
.
โดยกลุ่มผู้ป่วยอายุ 5-14 ปี จะพบมากสุด จํานวน 7,331 ราย และเป็นกลุ่มที่มีอัตราป่วยสูงถึงร้อยละ 96.63 ซึ่งส่วนใหญ่อยู่ในวัยเรียน
.
ผู้ป่วยมีอาการอย่างไรบ้าง?
.
• มีไข้สูง ร่วมกับอาการปวดกล้ามเนื้อ ปวดกระดูก ปวดกระบอกตา บางรายอาจปวดท้อง อาเจียน
• มีจุดแดงเล็ก ๆ ตามแขน ขา ลําตัว
• เลือดออกตามไรฟัน
• ประจําเดือนมากผิดปกติ
.
ดังนั้นในช่วงนี้ หากป่วย “มีไข้สูง” แต่ไม่มีอาการระบบทางเดินหายใจอื่น ๆ เช่น ไอ หรือน้ํามูก และตรวจ ATK ไม่พบเชื้อโควิด-19 โดยเฉพาะผู้ที่มีโรคประจําตัว มีภาวะอ้วน และผู้สูงอายุ ให้สงสัยว่าอาจจะเป็นโรคไข้เลือดออก และห้ามรับประทานยาลดไข้กลุ่มเอ็นเสด เช่น แอสไพริน ไอบูโพรเฟน เป็นต้น
.
สําหรับเด็ก ๆ ที่ยังไม่สามารถบอกอาการของตนเองได้ ผู้ปกครองต้องสังเกตอาการอย่างใกล้ชิด หากรับประทานยาลดไข้ 2 วันแล้วไม่ดีขึ้น ให้สงสัยไว้ก่อนว่าอาจเป็นโรคไข้เลือดออก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สนับสนุนศักยภาพการส่งออกไทย สร้างโอกาสการเข้าถึงตลาดใหม่ๆ
วันจันทร์ที่ 19 มิถุนายน 2566
19/06/2566
โฆษกรัฐบาลเผย นายกฯ สนับสนุนศักยภาพการส่งออกไทย สร้างโอกาสการเข้าถึงตลาดใหม่ๆ
ชื่นชมตัวเลขการส่งออกชิ้นส่วนประกอบเครื่องปรับอากาศไทยครองแชมป์สินค้าส่งออกไปสหรัฐฯ ใช้สิทธิประโยชน์ GSP ส่งออกไตรมาสแรก 819 ล้านเหรียญ
วันนี้ (วันที่ 19 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทํางานของทุกหน่วยงานที่เกี่ยวข้องที่มีส่วนผลักดันการค้าการส่งออกของไทย ทําให้ ช่วง 3 เดือนแรกของปี 2566 (มกราคม – มีนาคม) ไทยใช้สิทธิประโยชน์สําหรับการส่งออกภายใต้ระบบสิทธิพิเศษทางภาษีศุลกากรเป็นการทั่วไป (GSP) ในการส่งออกและขยายตัวได้ดี ยอด 3 เดือน ส่งออกไปสหรัฐฯ มูลค่า 759.29 ล้านเหรียญสหรัฐ คิดเป็นสัดส่วนการใช้สิทธิ์ 92.64%
โฆษกประจําสํานักนายกรัฐมนตรี เปิดเผยว่า การใช้สิทธิประโยชน์สําหรับการส่งออกภายใต้ระบบสิทธิพิเศษทางภาษีศุลกากรเป็นการทั่วไป (GSP) ที่ไทยได้รับในปัจจุบัน ได้แก่ สหรัฐฯ สวิตเซอร์แลนด์ นอร์เวย์ และกลุ่มประเทศเครือรัฐเอกราช โดยประเทศไทยเป็นอันดับ 1 ประเทศที่ใช้สิทธิ GSP ส่งออกไปยังตลาดสหรัฐฯ ด้วยมูลค่า 759.29 ล้านเหรียญสหรัฐฯ ส่วนสวิตเซอร์แลนด์ มูลค่า 55.61 ล้านเหรียญสหรัฐ นอร์เวย์ มูลค่า 3.71 ล้านเหรียญสหรัฐ และกลุ่มประเทศเครือรัฐเอกราช มูลค่า 0.98 ล้านเหรียญสหรัฐ ตามลําดับ ทําให้โดยรวมในช่วง 3 เดือนของปี 2566 (มกราคม-มีนาคม) ไทยใช้สิทธิประโยชน์ภายใต้ระบบ GSP รวมกว่า 819.59 ล้านเหรียญสหรัฐฯ ซึ่งเมื่อเทียบกับช่วงเวลาเดียวกันของปี 2565 (มกราคม – มีนาคม 2565) รวมสินค้าส่งออกที่ใช้สิทธิฯ GSP ส่งออกไปสหรัฐฯ ขยายตัวสูงขึ้นถึงกว่าร้อยละ 126
โฆษกประจําสํานักนายกรัฐมนตรี ยังได้เปิดเผยเพิ่มเติมว่า ชิ้นส่วนประกอบของเครื่องปรับอากาศ จากไทยเป็นสินค้าที่ครองแชมป์ส่งออกไปสหรัฐฯ มากที่สุด คิดเป็นมูลค่าการใช้สิทธิฯ สูงเกือบ 150 ล้านเหรียญสหรัฐฯ หรือร้อยละ 19.35 ของมูลค่าการส่งออก โดย สหรัฐฯ ถือเป็นตลาดส่งออกสําคัญที่ให้สิทธิ GSP แก่สินค้าไทย ซึ่งไทยมีสินค้าที่ได้รับการยกเว้นภาษีนําเข้าเป็น 0% จากสหรัฐฯ กว่า 2,600 รายการ อาทิ อาหารปรุงแต่ง เลนส์แว่นตา กรดมะนาวหรือกรดซิตริก ถุงมือยาง หีบเดินทางขนาดใหญ่ กระเป๋าใส่เสื้อผ้า และหลอดหรือท่อทําด้วยทองแดงบริสุทธิ์ไร้รอยต่อ เป็นต้น
“นายกรัฐมนตรีเชื่อมั่นในแนวทางนโยบายของไทยที่สนับสนุนความตกลงและสิทธิประโยชน์ต่าง ๆ เพื่ออํานวยความสะดวก สนับสนุนการค้าการลงทุนให้ไทยสร้างโอกาสในตลาดใหม่ๆ รวมทั้ง เป็นการเปิดโอกาสให้สินค้าใหม่ ๆ เข้าสู่ตลาดได้โดยอาศัยสิทธิพิเศษเป็นเครื่องมือในการเจาะตลาด เพิ่มการลงทุน การจ้างงาน และพัฒนาการเจริญเติบโตเศรษฐกิจของประเทศโดยส่วนรวม ทั้งนี้ รัฐบาลอํานวยความสะดวก และปรับปรุงขั้นตอนการดําเนินงาน นําระบบดิจิทัลเข้ามาพัฒนาบริการเชื่อมโยงหน่วยงานต่างๆ เพื่ออํานวยความสะดวก เพิ่มความรวดเร็ว ประหยัดเวลาและค่าใช้จ่ายให้แก่ผู้ประกอบการอีกทางหนึ่ง” นายอนุชาฯ กล่าว
ทั้งนี้ นายกรัฐมนตรีได้กําชับหน่วยงานที่เกี่ยวข้องให้เร่งรัด โครงการ GSP สหรัฐฯ ซึ่งสิ้นสุดอายุและอยู่ระหว่างสหรัฐฯ ดําเนินขั้นตอนการต่ออายุโครงการฯ อย่างไรก็ดี ผู้นําเข้าสามารถยื่นขอใช้สิทธิได้ตามปกติ และที่ผ่านมา สหรัฐฯ จะทําการคืนภาษีเมื่อโครงการฯ ได้รับการต่ออายุแล้ว
รัฐบาลไทย-ข่าวทำเนียบรัฐบาล-ผู้ตรวจฯ เดชา ลงพื้นที่กลุ่มทอผ้าโบราณบ้านโนนกอก จ.อุดรธานี เปิดกิจกรรมฝึกอบรมส่งเสริมผลิตภัณฑ์ภูมิปัญญาผ้าไทย พัฒนาทักษะอาชีพพื้นฐานด้านการแปรรูปผลิตภัณฑ์
วันจันทร์ที่ 19 มิถุนายน 2566
19/06/2566
ผู้ตรวจฯ เดชา ลงพื้นที่กลุ่มทอผ้าโบราณบ้านโนนกอก จ.อุดรธานี เปิดกิจกรรมฝึกอบรมส่งเสริมผลิตภัณฑ์ภูมิปัญญาผ้าไทย พัฒนาทักษะอาชีพพื้นฐานด้านการแปรรูปผลิตภัณฑ์
ฝึกอบรมส่งเสริมผลิตภัณฑ์ภูมิปัญญาผ้าไทย พัฒนาทักษะอาชีพพื้นฐานด้านการแปรรูปผลิตภัณฑ์ เพื่อสร้างอาชีพ สร้างรายได้ให้กับชุมตามแนวทางขับเคลื่อน “MIND" ใช้ “หัว” และ “ใจ” ปั้นอุตสาหกรรมคู่ชุมชน  ให้สมดุลและยั่งยืน
วันที่ 15 มิถุนายน 2566 นายเดชา จาตุธนานันท์ ผู้ตรวจราชการกระทรวงอุตสาหกรรม (ผตร.อก) พร้อมด้วย นายฐิติณัฎฐ์ มุณีรัตน์ อุตสาหกรรมจังหวัดอุดรธานี นายติณห์ เจริญใจ ผู้อํานวยการศูนย์ส่งเสริมอุตสาหกรรมภาคที่ 4 กรมส่งเสริมอุตสาหกรรม ร่วมเปิดกิจกรรมฝึกอบรม “การออกแบบ การดีไซน์ และการตัดเย็บ” ภายใต้ “กิจกรรมส่งเสริมผลิตภัณฑ์ภูมิปัญญาผ้าไทย พัฒนาทักษะอาชีพพื้นฐาน ด้านการแปรรูปผลิตภัณฑ์ ภายใต้โครงการพัฒนาผลิตภัณฑ์เพิ่มรายได้ ให้ชุมชนดีพร้อม” กลุ่มทอผ้าโบราณบ้านโนนกอก จังหวัดอุดรธานี โดยได้รับเกียรติจาก นายสุชัย บุตรสาระ สมาชิกวุฒิสภา นายวิมล สุระเสน นายอําเภอเมืองอุดรธานี และหัวหน้าส่วนราชการจังหวัดอุดรธานี เข้าร่วมด้วย
บ้านโนนกอก เริ่มก่อตั้งในปี พ.ศ. 2558 โดย คุณอภิชาติ พลบัวไข หรือ ต้น นักปราชญ์ชาวบ้าน ได้ร่วมกับหน่วยงานต่าง ๆ ภายในท้องถิ่นร่วมกันฟื้นฟูการทอผ้าของชุมชน ซึ่งช่วงแรกยังไม่มีตลาด เนื่องจากลวดลายยังไม่สวย ไม่มีเอกลักษณ์ โดยร่วมกันปรับปรุงวิธีการย้อมผ้าด้วยบัวแดง สร้างเอกลักษณ์ที่สําคัญของชุมชนและเริ่มขายผ่านช่องทาง Online ทําให้ในปัจจุบันสามารถช่วยให้ชาวบ้านมีอาชีพ มีรายได้เพิ่มขึ้น และความเป็นอยู่ดีขึ้น จากอาชีพเสริมไปสู่อาชีพหลัก และเพื่อเป็นการสร้างความรู้ในการนําเทคโนโลยีสมัยใหม่ และทรัพยากรในพื้นที่มาต่อยอดและพัฒนาผลิตภัณฑ์ให้เกิดมูลค่าเพิ่ม สํานักงานอุตสาหกรรมจังหวัดอุดรธานี ร่วมกับ ศูนย์ส่งเสริมอุตสาหกรรมภาคที่ 4 กรมส่งเสริมอุตสาหกรรม จัดกิจกรรมฝึกอบรมส่งเสริมผลิตภัณฑ์ภูมิปัญญาผ้าไทย พัฒนาทักษะอาชีพพื้นฐานด้านการแปรรูปผลิตภัณฑ์ ภายใต้โครงการพัฒนาผลิตภัณฑ์เพิ่มรายได้ ให้ชุมชนดีพร้อม เพื่อเสริมทักษะ สร้างอาชีพ สร้างรายได้ให้กับชุม ตามแนวทางขับเคลื่อน “MIND" ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน และช่วยให้เศรษฐกิจฐานรากเติบโตและเข้มแข็ง
รัฐบาลไทย-ข่าวทำเนียบรัฐบาล-อว. เปิดตัวสุวรรณภูมิศึกษาไร้พรมแดนในยุคดิจิทัล
วันจันทร์ที่ 19 มิถุนายน 2566
อว. เปิดตัวสุวรรณภูมิศึกษาไร้พรมแดนในยุคดิจิทัล
อว. เปิดตัวสุวรรณภูมิศึกษาไร้พรมแดนในยุคดิจิทัล เพิ่มศักยภาพแพลตฟอร์มบูรณาการการศึกษาสุวรรณภูมิเชื่อมโยงโลก
วันที่ 13 มิ.ย. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงาน สุวรรณภูมิศึกษาไร้พรมแดนในยุคดิจิทัล (Suvarnabhumi Education beyond Frontier in Digital World) ภายใต้โครงการการเพิ่มศักยภาพแพลตฟอร์มบูรณาการการศึกษาสุวรรณภูมิเชื่อมโยงโลก มหาวิทยาลัยสงขลานครินทร์ พร้อมกล่าวปาฐกถาพิเศษ เรื่อง วิทยาศาสตร์และฐานข้อมูลภูมิปัญญา เพื่อขับเคลื่อนสุวรรณภูมิศึกษา โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว. นายสัมพันธ์ เย็นสําราญ ที่ปรึกษารัฐมนตรีกระทรวง อว. เข้าร่วมงาน ณ ห้องแถลงข่าว ชั้น 1 อาคารพระจอมเกล้า กระทรวงการอุดมศึกษา วิทยาศาสตร์ วิจัยและนวัตกรรม
ศ.(พิเศษ) ดร.เอนก กล่าวว่า “สุวรรณภูมิศึกษาไร้พรมแดนในยุคดิจิทัล” เป็นการเปิดตัวแพลตฟอร์มและคลังข้อมูลออนไลน์ ของสถาบันสุวรรณภูมิศึกษา ภายใต้วิทยสถานด้านสังคมศาสตร์ มนุษยศาสตร์ และศิลปกรรมศาสตร์แห่งประเทศไทย หรือ “ธัชชา” ที่กํากับดูแลโดยสํานักงานปลัดกระทรวง อว. การจัดทําแพลตฟอร์มและคลังข้อมูลออนไลน์ ถือเป็นหนึ่งในเป้าหมายสําคัญของธัชชา เพื่อรวบรวมองค์ความรู้ของประเทศทั้งเคยศึกษากันมาแล้ว และกําลังศึกษาวิจัยกันอยู่ในด้านสังคมศาสตร์ มนุษยศาสตร์ และศิลปกรรมศาสตร์ของประเทศไทย อันจะเป็นคลังข้อมูลกลางขนาดใหญ่ในเรื่องนี้ ทําให้ผู้สนใจเข้าถึงได้ง่าย มีความน่าเชื่อถือและมีความปลอดภัยของข้อมูล เป็นแหล่งเรียนรู้ ศึกษาวิจัยต่อยอด ยกระดับการศึกษาของประเทศ
ศ.(พิเศษ) ดร.เอนก กล่าวต่อว่า เป็นเรื่องที่น่ายินดีที่ได้เห็นการต่อยอดการดําเนินงานด้านสุวรรณภูมิศึกษาในวันนี้ ต้องยอมรับว่างานนี้ดําเนินการได้ค่อนข้างเร็ว ต่อจากนี้จะมีการเผยแพร่หนังสือที่เก็บรวบรวมข้อมูลทางด้านสุวรรณภูมิศึกษาออกมา ซึ่งมีหลากหลายภาษา หลายคนที่เข้าใจว่าเรื่องของสุวรรณภูมิศึกษาเป็นเรื่องโบราณ แต่แท้จริงแล้วการจะศึกษา หรือรับรู้เรื่องราวเหล่านี้ จะต้องอาศัยเครื่องมือ วิทยาศาสตร์ วิทยาการสมัยใหม่เข้ามาช่วย เพื่อสืบค้นข้อมูลความเป็นจริงเกี่ยวกับเรื่องนี้อย่างชัดเจน การเรียนรู้และศึกษาประวัติศาสตร์ โดยการหยิบเอาความรู้ ข้อมูลที่ดีมาใช้ จะทําให้ความสามารถในการแข่งขันของคนไทยทางด้านการท่องเที่ยว ศิลปะเชิงสร้างสรรค์ก้าวกระโดดขึ้น
ขณะที่ ศ.ดร.นพ.สิริฤกษ์ กล่าวว่า กลไกการดําเนินงานของวิทยสถานสังคมศาสตร์ มนุษยศาสตร์ และศิลปกรรมศาสตร์แห่งประเทศไทย (ธัชชา) ต้องทําแบบมุ่งเป้า มีทิศทางของการทําที่ชัดเจน 1. มีการรวบรวมเรื่องที่จะดําเนินการแบบรอบด้าน สะสมเป็นรูปแบบคลังความรู้ 2. ต้องขับเคลื่อนการวิจัย พร้อมหาความรู้ใหม่ ๆ 3. สร้างนักวิจัย สร้างคนรุ่นใหม่ สร้างบุคลากรที่มีความรู้ในด้านนี้ และ 4. สร้างมูลค่าให้กับงานที่ดําเนินการ โดยทั้งหมดจะต้องผสานความร่วมมือกับพันธมิตร ทั้งสถาบันการศึกษา สถาบันการวิจัยต่าง ๆ ซึ่งจะต้องขยายเครือข่ายการดําเนินงานให้มากขึ้น เพราะงานของธัชชา ไม่ใช่งานของใครกลุ่มใดกลุ่มหนึ่ง แต่ต้องร่วมกันทํา ร่วมกันสร้างขึ้น และจะต้องเพิ่มการเติบโตขึ้นเรื่อย ๆ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดี Mastercard จัดให้ไทยติดอันดับ 1 ใน 10 จุดหมายปลายทางยอดนิยม
วันจันทร์ที่ 19 มิถุนายน 2566
19/06/2566
​โฆษกรัฐบาลเผย นายกฯ ยินดี Mastercard จัดให้ไทยติดอันดับ 1 ใน 10 จุดหมายปลายทางยอดนิยม
สํารวจจากจํานวนนักท่องเที่ยวที่เดินทางเข้าประเทศทั่วภูมิภาคเอเชียแปซิฟิก
วันนี้ (19 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานของสถาบันวิจัยด้านเศรษฐศาสตร์มาสเตอร์การ์ด (Mastercard Economics Institute) ถึงแนวโน้มการท่องเที่ยวทั่วโลกประจําปี 2566 จากรายงาน Travel Industry Trends 2023 พร้อมยินดีที่ไทยติดอันดับ 1 ใน 10 ของจุดหมายปลายทางยอดนิยม ของจํานวนนักท่องเที่ยวที่เดินทางเข้าประเทศทั่วภูมิภาคเอเชียแปซิฟิก
โฆษกประจําสํานักนายกรัฐมนตรี กล่าวว่า สถาบันวิจัยด้านเศรษฐศาสตร์มาสเตอร์การ์ด (Mastercard Economics Institute) เปิดเผยว่าในปี 2566 ประเทศไทยติดอันดับ 1 ใน 10 ของจุดหมายปลายทางยอดนิยม (Travel Industry Trends 2023| Mastercard Data & Services (mastercardservices.com)) เพราะเสน่ห์ที่โดดเด่นไม่เหมือนใคร โดยจัดอันดับจากจํานวนนักท่องเที่ยวที่เดินทางเข้าประเทศทั่วภูมิภาคเอเชียแปซิฟิก ตั้งแต่ปลายปี 2565 นักท่องเที่ยวต้องการเดินทางมาสัมผัสประสบการณ์ด้านวัฒนธรรม และสถานที่ท่องเที่ยวใหม่ ๆ ขณะเดียวกันก็มีนักท่องเที่ยวที่ต้องการกลับมาสัมผัสกับเสน่ห์ของประเทศไทยที่คุ้นเคยเป็นจํานวนมาก ไทยจึงเป็นหนึ่งในประเทศที่มีอัตราการใช้จ่ายด้านประสบการณ์การท่องเที่ยวเพิ่มขึ้นถึง 40.5% เมื่อเปรียบเทียบกับปี 2562 ในขณะที่การใช้จ่ายเพื่อซื้อสิ่งของเพิ่มขึ้น 24%
ทั้งนี้ รายงานของมาสเตอร์การ์ดระบุข้อมูลสําคัญเกี่ยวกับการท่องเที่ยวในภูมิภาคเอเชียแปซิฟิกได้แก่
1. การท่องเที่ยวพักผ่อนและการเดินทางเชิงธุรกิจมีอัตราการเติบโตใกล้เคียงกัน ซึ่งในช่วงเดือนมีนาคมมีอัตราการจองเที่ยวบินเพิ่มสูงขึ้น 31% เมื่อเทียบกับปี 2562 และยังพบว่าช่วงต้นปี 2566 อัตราการจองเที่ยวบินขององค์กรมีการเติบโตเทียบเท่ากับการจองเที่ยวบินเพื่อการพักผ่อนส่วนบุคคล
2. การเปิดประเทศของจีนมีผลดีต่อการท่องเที่ยว เศรษฐกิจในเอเชียแปซิฟิกจะได้ประโยชน์อย่างชัดเจนจากการเปิดประเทศของจีน เพราะเป็นประเทศที่มีความเชื่อมโยงอย่างมากกับการค้า การท่องเที่ยว และการเชื่อมต่อทางภูมิศาสตร์กับประเทศอื่น ๆ ของโลก
3. นักท่องเที่ยวออกท่องโลกไปยังสถานที่ใหม่ ๆ ซึ่งเสน่ห์ที่โดดเด่นและประสบการณ์การท่องเที่ยวที่ไม่เหมือนใคร ทําให้ไทยติดอันดับหนึ่งในสิบของจุดหมายปลายทางยอดนิยม ซึ่งจัดอันดับจากจํานวนนักท่องเที่ยวที่เดินทางเข้าประเทศทั่วภูมิภาคเอเชียแปซิฟิก
4. นักท่องเที่ยวยังต้องการเดินทางเพื่อสัมผัสประสบการณ์ โดยเดือนมีนาคม 2566 ยอดการใช้จ่ายต่อการท่องเที่ยวเพื่อประสบการณ์ทั่วโลกสูงขึ้นถึง 65% ในขณะที่การใช้จ่ายในสิ่งของเพิ่มขึ้นเพียง 12% เมื่อเทียบกับปี 2562
“นายกรัฐมนตรีเชื่อมั่นว่าแนวโน้มการท่องเที่ยวประจําปี 2566 จะสร้างประโยชน์ต่อการท่องเที่ยวและเศรษฐกิจของประเทศไทย พร้อมมั่นใจในศักยภาพด้านการท่องเที่ยวของไทย ทั้งด้านสถานที่ และการจัดการ รวมทั้ง เน้นย้ําให้ทุกภาคส่วนติดตามกระแสการท่องเที่ยว สกัดเอกลักษณ์ความเป็นไทย วิถีชีวิต ภูมิปัญญา และศิลปวัฒนธรรม มาประกอบกับแนวทางการท่องเที่ยวสมัยใหม่ ปรับตัวและออกแบบบริการการท่องเที่ยวให้สอดคล้อง และตอบสนองต่อความต้องการของนักท่องเที่ยวที่เปลี่ยนแปลง” นายอนุชาฯ กล่าว
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ เป็นประธานการประชุม คกก.สิ่งแวดล้อมแห่งชาติ เห็นชอบ EIA รถไฟรางคู่ สุราษฎร์ฯ - หาดใหญ่ - สงขลา ย้ำคุณภาพน้ำต้องรักษา
วันจันทร์ที่ 19 มิถุนายน 2566
รองนายกฯ พล.อ.ประวิตรฯ เป็นประธานการประชุม คกก.สิ่งแวดล้อมแห่งชาติ เห็นชอบ EIA รถไฟรางคู่ สุราษฎร์ฯ - หาดใหญ่ - สงขลา ย้ําคุณภาพน้ําต้องรักษา
เตรียมรองรับระบบบําบัดน้ําเสียชุมชนให้พอกับน้ําเสียที่เพิ่มขึ้น
วันนี้(19มิถุนายน2566)เวลา10.00น.พลเอก ประวิตรวงษ์สุวรรณ รองนายกรัฐมนตรีอเป็นประธานการประชุมคณะกรรมการสิ่งแวดล้อมแห่งชาติ ผ่านระบบVTCณ ห้องประชุมมูลนิธิอนุรักษ์ป่ารอยต่อ5จังหวัด โดยที่ประชุมรับทราบเรื่องสําคัญ ประกอบด้วย รายงานสถานการณ์มลพิษฯ ปี2565สรุป คุณภาพน้ํา ทั้งแหล่งผิวดิน น้ําทะเลชายและน้ําบาดาล โดยรวมอยู่ในเกณฑ์คุณภาพดี คุณภาพอากาศและเสียงมีแนวโน้มดีขึ้นขยะมูลฝอยชุมชนของเสียและสารอันตรายพบว่าขยะมูลฝอยเพิ่มขึ้นมีการขัดแยกและกําจัดขยะถูกต้องเพิ่มขึ้นขณะเดียวกันของเสียอันตรายและวัตถุอันตรายมีปริมาณเพิ่มขึ้นกากอุตสาหกรรมที่มีอันตรายมีการแจ้งและนําเข้าสู่ระบบการจัดการเพิ่มขึ้นมูลฝอยติดเชื้อมีปริมาณเพิ่มขึ้นและได้รับการกําจัดอย่างถูกต้องเพิ่มขึ้น
ต่อจากนั้น ที่ประชุมได้ร่วมพิจารณาและให้ความเห็นชอบ รายงานการประเมินผลกระทบสิ่งแวดล้อม (EIA)โครงการอ่างเก็บน้ําแม่คําอําเภอแม่ฟ้าหลวง จังหวัดเชียงราย โครงการก่อสร้างรถไฟรางคู่ ช่วงสุราษฎร์ธานี - ชุมทางหาดใหญ่ - สงขลา นอกจากนั้น ยังให้ความเห็นชอบการปรับปรุงมาตรฐานควบคุมการปล่อยทิ้งอากาศเสียจากโรงไฟฟ้า เพื่อควบคุมและแก้ปัญหามลพิษด้านฝุ่นละออง
โดยรองนายกรัฐมนตรีได้กล่าวขอบคุณ คณะกรรมการสิ่งแวดล้อมแห่งชาติ ที่ร่วมกันทําหน้าที่ให้ข้อคิดเห็นและมุมมองต่างๆที่เป็นประโยชน์ต่อส่วนรวม ต่อเนื่องที่ผ่านมา พร้อมย้ําโครงการสาธารณะขนาดใหญ่ ที่เป็นประโยชน์ต่อส่วนรวม ขอให้ใช้ความรอบคอบทั้งหลักวิชาการและสภาพจริง รวมทั้งต้องยึดประโยชน์ส่วนรวมและรับฟังข้อคิดเห็นของประชาชนในพื้นที่อย่างรอบด้าน
นอกจากนี้ รองนายกรัฐมนตรียังได้กําชับ กระทรวงทรัพยากรธรรมชาติและสิ่งแวดล้อมถึงปัญหาสถานการณ์มลพิษ ทั้งคุณภาพน้ํา อากาศและเสียง รวมทั้งขยะมูลฝอยชุมชน ของเสียและวัตถุอันตราย บางพื้นที่ที่อยู่ในเกณฑ์เสื่อมโทรม จําเป็นต้องให้น้ําหนักเข้าไปแก้ปัญหาให้ทั่วถึง สําหรับการขยายตัวของภาคอุตสาหกรรมขนาดกลางและขนาดย่อม รวมทั้งการทําการเกษตรที่เพิ่มขึ้น ส่งผลให้การปล่อยปริมาณน้ําเสียลงผิวดินเพิ่ม ประกอบกับระบบบําบัดน้ําเสียรวมชุมชนที่ไม่เพียงพอและไม่สามารถรองรับ ถือเป็นเรื่องสําคัญ ที่ต้องประสานการทํางานร่วมกันมากขึ้น โดยขอให้มีแผนงาน มาตรการรองรับและมีการกํากับที่เป็นรูปธรรมทั้งนี้ ขอให้กระทรวงทรัพยากรธรรมชาติและสิ่งแวดล้อม นําผลการประชุมดังกล่าว เสนอคณะรัฐมนตรีให้ความเห็นชอบ และดูแลกํากับโครงการต่าง ๆ ให้เป็นไปตามที่กําหนด
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีดาราศาสตร์ไทยก้าวหน้า นักดาราศาสตร์ไทยมีศักยภาพ IAU รับรองชื่อภาษาไทยของดาวฤกษ์แม่และดาวเคราะห์นอกระบบสุริยะ “แก้วโกสินทร์” และ “ไพลินสยาม”
วันจันทร์ที่ 19 มิถุนายน 2566
19/06/2566
โฆษกรัฐบาลเผย นายกฯ ยินดีดาราศาสตร์ไทยก้าวหน้า นักดาราศาสตร์ไทยมีศักยภาพ IAU รับรองชื่อภาษาไทยของดาวฤกษ์แม่และดาวเคราะห์นอกระบบสุริยะ “แก้วโกสินทร์” และ “ไพลินสยาม”
โฆษกรัฐบาลเผย นายกฯ ยินดีดาราศาสตร์ไทยก้าวหน้า นักดาราศาสตร์ไทยมีศักยภาพ IAU รับรองชื่อภาษาไทยของดาวฤกษ์แม่และดาวเคราะห์นอกระบบสุริยะ “แก้วโกสินทร์” และ “ไพลินสยาม”
วันนี้ (19 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมยินดีที่สหพันธ์ดาราศาสตร์นานาชาติ (The International Astronomical Union: IAU) รับรองชื่อภาษาไทยของดาวฤกษ์แม่ GJ3470 “แก้วโกสินทร์ (Kaewkosin)” และดาวเคราะห์นอกระบบสุริยะ GJ3470b “ไพลินสยาม (Phailinsiam)” เชื่อมั่นความก้าวหน้าการศึกษาด้านดาวเคราะห์นอกระบบสุริยะของไทย มีการค้นพบใหม่ที่เป็นประโยชน์ต่อการเรียนรู้
โฆษกประจําสํานักนายกรัฐมนตรี เปิดเผยว่า IAU ได้จัดกิจกรรม NameExoWorlds 2022 เพื่อตั้งชื่อดาวเคราะห์นอกระบบสุริยะ และดาวฤกษ์แม่จํานวน 20 ระบบ โดยเปิดโอกาสให้ทุกประเทศทั่วโลกร่วมเสนอชื่อดาวเคราะห์นอกระบบสุริยะ สถาบันวิจัยดาราศาสตร์แห่งชาติ (องค์การมหาชน) (สดร.) กระทรวงการอุดมศึกษา วิทยาศาสตร์ วิจัยและนวัตกรรม (อว.) ของไทยจึงได้จัดกิจกรรม “เสนอชื่อไทยให้ดาวเคราะห์นอกระบบสุริยะ” เพื่อให้ประชาชนทั่วไปร่วมเสนอชื่อ โดยผลจากการโหวต ชื่อ “แก้วโกสินทร์” และ “ไพลินสยาม” มีผลคะแนนโหวตสูงสุด ซึ่งชื่อดังกล่าวมีแนวคิดการตั้งชื่อมาจากความเชื่อของคนไทยโบราณ
ทั้งนี้ IAU ได้ประกาศการรับรองชื่อภาษาไทยของดาวเคราะห์นอกระบบ GJ3470b นับเป็นระบบดาวเคราะห์นอกระบบ ระบบที่ 3 ที่มีชื่อเป็นภาษาไทย ถัดจากระบบดาวเคราะห์นอกระบบ 47 UMa “ชาละวัน-ตะเภาแก้ว-ตะเภาทอง” และ WASP-50 “เจ้าพระยา-แม่ปิง” ที่ได้รับการรับรองชื่อภาษาไทยมาก่อนหน้านี้ โดยดาวเคราะห์นอกระบบสุริยะ GJ3470b เป็นวัตถุท้องฟ้าที่มีความผูกพันและสําคัญต่อประวัติศาสตร์ดาราศาสตร์ของไทยจากการที่เป็นดาวเคราะห์นอกระบบสุริยะดวงแรก ที่นักดาราศาสตร์ไทยได้ศึกษาวิจัยและสังเกตการณ์ผ่านกล้องโทรทรรศน์ของไทย
“นายกรัฐมนตรีชื่นชมการศึกษาดาวเคราะห์นอกระบบสุริยะแสดงให้เห็นความก้าวหน้าอย่างมาก สะท้อนถึงศักยภาพของนักดาราศาสตร์ไทยในการทํางานวิจัยดาราศาสตร์ในระดับนานาชาติ ดาราศาสตร์ถือเป็นสาขาวิทยาศาสตร์ที่ไทยมีศักยภาพ น่าสนใจ และสามารถเป็นแรงบันดาลใจให้เยาวชนคนรุ่นใหม่ที่สนใจ และต้องการศึกษา เพื่อยกระดับขีดความสามารถในการแข่งขันของประเทศไทยให้ทัดเทียมนานาชาติ ซึ่งรัฐบาลโดยหน่วยงานที่เกี่ยวข้องพร้อมสนับสนุน และผลักดันให้เยาวชนได้แสดงออกถึงศักยภาพของตนเอง” นายอนุชาฯ กล่าวว่า
รัฐบาลไทย-ข่าวทำเนียบรัฐบาล-รมว.พม. ชื่นชมพนักงาน 7-eleven พลเมืองดี แจ้ง "ESS Help Me" ช่วยระงับเหตุรุนแรง ลดความสูญเสีย
วันจันทร์ที่ 19 มิถุนายน 2566
รมว.พม. ชื่นชมพนักงาน 7-eleven พลเมืองดี แจ้ง "ESS Help Me" ช่วยระงับเหตุรุนแรง ลดความสูญเสีย
รมว.พม. ชื่นชมพนักงาน 7-eleven พลเมืองดี แจ้ง "ESS Help Me" ช่วยระงับเหตุรุนแรง ลดความสูญเสีย
วันที่ 17 มิถุนายน 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก เพื่อขับเคลื่อนการใช้งานระบบแจ้งเหตุฉุกเฉินทางสังคม ESS (Emergency Social Service : Thailand) เป็นช่องทางในการรับแจ้งเหตุฉุกเฉินทางสังคมออนไลน์ในทุกจังหวัดทั่วประเทศ ได้แก่ ข่มขู่ว่าจะทําร้ายหรือทําร้าย กักขังหน่วงเหนี่ยว เสี่ยงถูกล่วงละเมิดทางเพศ ผู้คลุ้มคลั่งก่อให้เกิดเหตุร้าย และมั่วสุมจนก่อให้เกิดเหตุร้าย โดยทํางานผ่าน Line OA บนโทรศัพท์มือถือ ด้วยการค้นหาคําว่า ESS Help Me แล้วเพิ่มเพื่อน และสามารถแชร์พิกัดจุดเกิดเหตุได้อย่างแม่นยํา ซึ่งเจ้าหน้าที่ในระบบจะรับทราบเหตุแบบเรียลไทม์ และจะเดินทางเข้าไปช่วยเหลือได้อย่างรวดเร็วและทันเหตุการณ์ เป็นการช่วยลดความรุนแรง การบาดเจ็บ และการสูญเสียชีวิตได้
นายจุติ กล่าวว่า วันนี้ ได้มามอบใบประกาศเกียรติคุณยกย่อง นางสาวธนาภรณ์ คนึงเหตุ พนักงานร้าน 7-eleven สาขาประชาอุทิศ อําเภอเมือง จังหวัดพิษณุโลก ผู้แจ้งเหตุฉุกเฉินทางสังคมผ่าน "ESS Help Me" ใน Line OA กรณี เกิดเหตุทะเลาะวิวาท ทําร้ายร่างกายบริเวณด้านหน้าร้าน 7-eleven ทั้งนี้ ตนขอชื่นชม คุณธนาภรณ์ที่พิสูจน์ได้ว่าสังคมดีเกิดจากคนดี มีน้ําใจ ช่วยเหลือซึ่งกันและกัน อยากจะให้ทุกคนมีจิตสํานึกแบบนี้ ซึ่ง ระบบ ESS เป็นครั้งแรกที่สถานีตํารวจทั่วประเทศ 2,000 กว่าแห่ง ทํางานร่วมกับศูนย์ช่วยเหลือสังคมตําบล 7,000 กว่าแห่ง โดยเจ้าหน้าที่ตํารวจจะเข้าไปป้องกันเหตุ และหน่วยงาน พม. จะเข้าไปเยียวยาหลังเกิดเหตุ นับป็นการทํางานแบบครบวงจร ที่อยากให้ทุกคนเข้ามามีส่วนร่วมในการปักหมุด หยุดเหตุ เพราะถ้าเกิดเราเข้าไปช่วยเหลือช้า อาจจะเกิดการสูญเสีย แต่ถ้าเราเข้าไปช่วยเหลือได้ทันการณ์ ย่อมจะไม่เกิดการสูญเสียแน่นอน
ในขณะที่คุณธนาภรณ์กล่าวว่า วันที่แจ้งเหตุ ตนเห็นสามีภรรยาทะเลาะวิวาทกัน และมีการทําร้ายเด็ก จึงได้หยิบมือถือมาแจ้งเหตุผ่าน "ESS Help Me" ใน Line จากนั้น มีเจ้าหน้าที่ตํารวจเข้ามาระงับเหตุอย่างเร็วซึ่งจากการใช้งานจริง รู้สึกว่ามีความสะดวก รวดเร็ว และจะบอกต่อไปยังคนอื่นๆ ให้มาใช้ "ESS Help Me" ใน Line บนมือถือ
นอกจากนี้ ตนได้มอบใบประกาศเกียรติคุณยกย่องผู้ปฏิบัติงานให้ความช่วยเหลือประชาชนผ่านระบบแจ้งเหตุฉุกเฉินทางสังคม "ESS Help Me" แก่เจ้าหน้าที่ตํารวจ จํานวน 27 นาย ได้แก่ ผู้บังคับการตํารวจภูธรจังหวัดพิษณุโลก ผู้กํากับการสถานีตํารวจภูธร เจ้าหน้าที่ตํารวจสายตรวจ เจ้าหน้าที่ตํารวจห้องวิทยุ และเจ้าหน้าที่ศูนย์ 191 ตํารวจภูธรจังหวัดพิษณุโลก ณ สถานีตํารวจภูธรจังหวัดพิษณุโลก อําเภอเมือง จังหวัดพิษณุโลก
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ปลื้ม! ชาวญี่ปุ่นสนใจ “กล้วย-ผลิตภัณฑ์กล้วยแปรรูป” ของไทย
วันจันทร์ที่ 19 มิถุนายน 2566
ปลื้ม! ชาวญี่ปุ่นสนใจ “กล้วย-ผลิตภัณฑ์กล้วยแปรรูป” ของไทย
.....
กระทรวงพาณิชย์เผยข่าวที่น่ายินดี กล้วยสดและผลิตภัณฑ์กล้วยแปรรูปของไทยได้รับความนิยมในประเทศญี่ปุ่น
.
เนื่องจาก THAIFEX – Anuga Asia 2023 ที่ผ่านมาของไทยมีผู้ประกอบการชาวญี่ปุ่นรวม 10 บริษัท รวมทั้งผู้ประกอบการที่มีศักยภาพได้ให้ความสนใจสินค้ากล้วยสดและผลิตภัณฑ์กล้วยแปรรูปจากไทย
.
ส่งผลให้เกิดการเจรจาการค้าร่วมกับผู้ส่งออกชาวไทยจาก 23 บริษัท จํานวน 38 ราย จากกลุ่มเกษตรกรผู้ปลูกกล้วยหอม ผู้ผลิตกล้วยแปรรูป และผู้ประกอบการกล้วย GI ของไทยที่ได้รับการรับรองจากกรมทรัพย์สินทางปัญญา
.
ทั้งนี้ มีการประเมินว่าจะมียอดการสั่งซื้อเพิ่มขึ้นอย่างน้อย 2,000 ตัน รวมเป็นมูลค่าทางการค้าได้ถึง 1,070.55 ล้านบาท
.
อ่านเพิ่มเติม คลิกhttps://www.thaigov.go.th/news/contents/details/69264
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้กำลังใจทีมไทยแลนด์ในการนำเสนอตัวเป็นเจ้าภาพจัดงาน Specialised Expo 2028 Phuket Thailand เชิญชวนคนไทยลุ้น “ข่าวดี” พร้อม ๆ กัน 21 มิถุนายนนี้ ช่วง 6 โมงเย็น
วันจันทร์ที่ 19 มิถุนายน 2566
19/06/2566
โฆษกรัฐบาลเผย นายกฯ ให้กําลังใจทีมไทยแลนด์ในการนําเสนอตัวเป็นเจ้าภาพจัดงาน Specialised Expo 2028 Phuket Thailand เชิญชวนคนไทยลุ้น “ข่าวดี” พร้อม ๆ กัน 21 มิถุนายนนี้ ช่วง 6 โมงเย็น
โฆษกรัฐบาลเผย นายกฯ ให้กําลังใจทีมไทยแลนด์ในการนําเสนอตัวเป็นเจ้าภาพจัดงาน Specialised Expo 2028 Phuket Thailand เชิญชวนคนไทยลุ้น “ข่าวดี” พร้อม ๆ กัน 21 มิถุนายนนี้ ช่วง 6 โมงเย็น
วันนี้ (วันที่ 19 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและผลักดันการเสนอตัวเป็นเจ้าภาพจัดงาน Specialised Expo 2028 Phuket Thailand ภายใต้ธีมงานที่กําหนดไว้คือ “ชีวิตแห่งอนาคต แบ่งปันความรุ่งเรือง อยู่ร่วมกันเป็นหนึ่งเดียว”
โดยนายกรัฐมนตรีได้ให้กําลังใจและขอบคุณ “ทีมไทยแลนด์” ซึ่งพร้อมอย่างมากในการนําเสนอรอบสุดท้าย ที่กรุงปารีส ประเทศฝรั่งเศส และในวันพุธที่ 21 มิถุนายน นี้ ช่วง 6 โมงเย็น คนไทยทุกคนจะทราบผลไปพร้อมๆ กัน
นายกรัฐมนตรีขอเชิญชวนให้คนไทยทั้งประเทศ ร่วมส่งกําลังใจให้ผู้แทนประเทศไทยที่ได้ทําหน้าที่อย่างเต็มที่ ขอให้ประสบความสําเร็จในภารกิจครั้งยิ่งใหญ่นี้ โดยได้รับความไว้วางใจให้เป็นเจ้าภาพในการจัดงาน ตามที่เราทุกคนมุ่งหวัง
อนึ่ง นายกรัฐมนตรีเชื่อมั่นว่า ไทยได้โชว์ศักยภาพของ จ. ภูเก็ตอย่างเต็มที่ตลอดเกือบ 2 ปี ที่ผ่านมา ไม่เพียงแต่ประเทศสมาชิกองค์การนิทรรศการนานาชาติ (The Bureau International des Expositions : BIE) แต่ประเทศต่าง ๆ เห็นจุดแข็งของไทย ที่มีความพร้อมเป็นประเทศในภูมิภาคเอเชียตะวันออกเฉียงใต้ ประเทศแรกที่จะจัดงาน Expo มีความร่วมมือของทุกภาคส่วน โดยเฉพาะท้องถิ่นในการขับเคลื่อนการเสนอตัวฯ และมีการวางแผนว่าภายหลังการจัดงาน Expo site จะกลายเป็นศูนย์การแพทย์ฯ ศูนย์ประชุม และ สวนสาธารณะ และมีการออกแบบพื้นที่จัดงานที่เป็นมิตรต่อสิ่งแวดล้อม ฟื้นฟูระบบนิเวศในพื้นที่
รัฐบาลไทย-ข่าวทำเนียบรัฐบาล-ปลัด พม. เร่งติดตามคดีเด็กถูกกระทำรุนแรงในสถานสงเคราะห์  พร้อมหนุนเครือข่ายประชาชน จัดกิจกรรมจิตอาสา ปันสุข ปลูกรัก พลิกโฉมบ้านสระบุรีฯ
วันจันทร์ที่ 19 มิถุนายน 2566
ปลัด พม. เร่งติดตามคดีเด็กถูกกระทํารุนแรงในสถานสงเคราะห์  พร้อมหนุนเครือข่ายประชาชน จัดกิจกรรมจิตอาสา ปันสุข ปลูกรัก พลิกโฉมบ้านสระบุรีฯ
ปลัด พม. เร่งติดตามคดีเด็กถูกกระทํารุนแรงในสถานสงเคราะห์  พร้อมหนุนเครือข่ายประชาชน
จัดกิจกรรมจิตอาสา ปันสุข ปลูกรัก พลิกโฉมบ้านสระบุรีฯ
เมื่อวันที่ 18 มิ.ย. 66เวลา 16.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ตนพร้อมนางอภิญญา ชมภูมาศ อธิบดีกรมกิจการเด็กและเยาวชน (อธิบดี ดย.) ลงพื้นที่สถานสงเคราะห์เด็กหญิงจังหวัดสระบุรี เพื่อร่วมประชุมถอดบทเรียนจากเหตุความรุนแรงที่ผ่านมา และซักซ้อมแนวทางการดําเนินการพัฒนาสถานรองรับเด็กเพื่อให้เป็นสถานที่ปลอดภัยสําหรับเด็ก โดยประชุมหารือร่วมกับผู้ทรงคุณวุฒิด้านเด็ก และผู้ปกครองสถานรองรับเด็กกรุงเทพมหานครและในพื้นที่ภาคกลาง
นายอนุกูล กล่าวต่อไปว่า สําหรับการดําเนินคดี ในเหตุความรุนแรงที่เกิดขึ้น ขณะนี้ การดําเนินการของเจ้าหน้าที่ตํารวจอยู่ในขั้นตอนสุดท้าย คือการสอบปากคําเด็กตามประมวลกฎหมายวิธีพิจารณาความอาญา โดยมีนักจิตวิทยาและนักสังคมสงเคราะห์ ทําหน้าที่ในการให้ข้อมูลจากเด็ก จํานวน 30 ปาก ซึ่งเป็นผู้ได้รับผลกระทบโดยตรง นอกจากนี้ ในส่วนของผู้กระทําผิด ได้กันออกไปและให้ออกจากงานแล้ว เพื่อดําเนินการในทางคดี ส่วนเด็กทั้ง 9 คน ที่ถูกกระทําความรุนแรง ขณะนี้ ได้อยู่ในความคุ้มครองในระบบคุ้มครองพยานของกระทรวงยุติธรรมเรียบร้อยแล้ว อย่างไรก็ตาม ยังมีการประมวลคดีอีกพอสมควร ซึ่งเจ้าหน้าที่ตํารวจจะให้ข้อมูลว่ามีใครเกี่ยวข้องเพิ่มเติม และคาดว่าอีกไม่นานน่าจะชัดเจนยิ่งขึ้น
นายอนุกูล กล่าวเพิ่มเติมว่า นอกจากนี้ วันนี้ กระทรวง พม. โดย ดย. ร่วมกับเครือข่ายประชาชน "กัน จอมพลัง" คุณกัณฐัศว์ พงศ์ไพบูลย์เวชย์ และเครือข่าย จัดกิจกรรมจิตอาสา ปันสุข ปลูกรัก พลิกโฉมบ้านสระบุรี : ปันน้ําใจ เยียวยา เพื่อน้องบ้านเด็กหญิงสระบุรี โดยมีการรับมอบอุปกรณ์การศึกษาและกีฬา เครื่องอุปโภคบริโภคที่จําเป็น และเครื่องใช้ไฟฟ้า รวมทั้งการจัดกิจกรรมดนตรีจาก Influenser อาทิ แจ็กแปปโฮ เบล ขอบสนาม เนม MNJ ตี๋ เอเอฟ แป้งฝุ่น และจุ๊บจิ๊บ เชิญยิ้ม เป็นต้น และมีการเลี้ยงอาหารเย็น นับเป็นกิจกรรมผ่อนคลายและเป็นประโยชน์สําหรับเด็กในสถานสงเคราะห์เด็กหญิงจังหวัดสระบุรี และเครือข่ายประชาชนมีความต้องการเข้ามาเห็นความเปลี่ยนแปลงของสถานสงเคราะห์แห่งนี้อีกด้วย
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-บทวิเคราะห์จาก krungthai compass เรื่อง “Digital Nomad  เทรนด์ฮิต ติดลมบน สร้างโอกาสท่องเที่ยวไทย”
วันจันทร์ที่ 19 มิถุนายน 2566
19/06/2566
บทวิเคราะห์จาก krungthai compass เรื่อง “Digital Nomad  เทรนด์ฮิต ติดลมบน สร้างโอกาสท่องเที่ยวไทย”
หลังจากการแพร่ระบาดของโควิด-19 ส่งผลให้นักท่องเที่ยวกลุ่ม Digital Nomad ทั่วโลก เติบโตขึ้นอย่างก้าวกระโดดจาก 15.2 ล้านคน ในปี 2562 เป็น 35 ล้านคนในปี 2565 หรือเติบโตขึ้นกว่า 130% และมีโอกาสแตะระดับ 60 ล้านคน ในปี 2573
Key Highlights
- หลังจากการแพร่ระบาดของโควิด-19 ประกอบกับการพัฒนาของเทคโนโลยีในปัจจุบัน ทําให้ไลฟ์สไตล์ในการทํางานของผู้คนเปลี่ยนแปลงไป ส่งผลให้นักท่องเที่ยวกลุ่ม Digital Nomad ทั่วโลก เติบโตขึ้นอย่างก้าวกระโดดจาก 15.2 ล้านคน ในปี 2562 เป็น 35 ล้านคนในปี 2565 หรือเติบโตขึ้นกว่า 130% และมีโอกาสแตะระดับ 60 ล้านคน ในปี 2573
- จุดเด่นของนักท่องเที่ยวกลุ่ม Digital Nomad คือ การมีระยะเวลาพํานักเฉลี่ยสูงถึง 6 เดือน ส่งผลให้มีการใช้จ่ายมากกว่านักท่องเที่ยวโดยทั่วไปกว่า 56% อีกทั้งไม่ได้มีฤดูกาลท่องเที่ยวที่ชัดเจนแบบนักท่องเที่ยวกลุ่ม Mass ทําให้สามารถเดินทางมาท่องเที่ยวได้ตลอดทั้งปี
- ธุรกิจที่ได้รับประโยชน์จากนักท่องเที่ยวกลุ่ม Digital Nomad โดยตรง ได้แก่ 1) ธุรกิจที่พักแรม และร้านอาหาร 2) ธุรกิจบริการเช่ารถจักรยานยนต์ 3) ธุรกิจที่เกี่ยวข้องกับการสร้าง Community เช่น การจัดกรุ๊ปทัวร์ทํากิจกรรมต่างๆ และ 4) ธุรกิจโทรคมนาคม และยังส่งผลดีต่อธุรกิจต่อเนื่อง อาทิ 1) ธุรกิจค้าปลีก 2) ธุรกิจสถานบันเทิง และ 3) ธุรกิจการแพทย์ ทั้งสถานพยาบาลและร้านขายยา
รัฐบาลไทย-ข่าวทำเนียบรัฐบาล-รองปลัด ก.เกษตรฯ ร่วมประชุมคณะอนุกรรมการบริหารจัดการโรคใบด่างมันสำปะหลัง ครั้งที่ 2/2566
วันจันทร์ที่ 26 มิถุนายน 2566
รองปลัด ก.เกษตรฯ ร่วมประชุมคณะอนุกรรมการบริหารจัดการโรคใบด่างมันสําปะหลัง ครั้งที่ 2/2566
รองปลัด ก.เกษตรฯ ร่วมประชุมคณะอนุกรรมการบริหารจัดการโรคใบด่างมันสําปะหลัง ครั้งที่ 2/2566
วันจันทร์ที่ 26 มิถุนายน พ.ศ. 2566 เวลา 09.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารจัดการโรคใบด่าง ครั้งที่ 28/2566 เพื่อพิจารณาแนวทางการแก้ไขปัญหาโรคใบด่างมันสําปะหลังร่วมกันระหว่างภาครัฐและเอกชน ณ ห้องประชุมกระทรวงเกษตรและสหกรณ์123
โดยที่ประชุมได้รับทราบสถานการณ์การระบาดของโรคใบด่างมันสําปะหลัง และความคืบหน้าในการปรับคณะอนุกรรมการบริหารจัดการโรคใบด่างมันสําปะหลัง จากการประชุมคณะอนุกรรมการบริหารจัดการโรคใบด่างมันสําปะหลัง ครั้งที่ 1/2566 เมื่อวันที่ 20 กุมภาพันธ์ 2566 ที่ผ่านมาและร่วมกันพิจารณาในประเด็นคู่มือบริหารจัดการโรคใบด่างมันสําปะหลัง/คู่มือการผลิตต้นพันธุ์มันสําปะหลังสะอาดและมีคุณภาพ และการเพิ่มประสิทธิภาพการผลิตมันสําปะหลัง เพื่อลดผลกระทบจากการระบาดของโรคใบด่างมันสําปะหลัง ด้วย
รัฐบาลไทย-ข่าวทำเนียบรัฐบาล-​คำปราศรัย พลเอก ประยุทธ์ จันทร์โอชา นายกรัฐมนตรี เนื่องใน “วันต่อต้านยาเสพติดโลก” ประจำปี 2566 วันจันทร์ที่ 26 มิถุนายน 2566
วันจันทร์ที่ 26 มิถุนายน 2566
26/06/2566
​คําปราศรัย พลเอก ประยุทธ์ จันทร์โอชา นายกรัฐมนตรี เนื่องใน “วันต่อต้านยาเสพติดโลก” ประจําปี 2566 วันจันทร์ที่ 26 มิถุนายน 2566
​คําปราศรัย พลเอก ประยุทธ์ จันทร์โอชา นายกรัฐมนตรี เนื่องใน “วันต่อต้านยาเสพติดโลก” ประจําปี 2566 วันจันทร์ที่ 26 มิถุนายน 2566
พี่น้องประชาชนชาวไทยที่รักทุกท่าน
ยาเสพติดเป็นปัญหาสําคัญที่ส่งผลกระทบต่อความสงบเรียบร้อยและความมั่นคงทุกระดับ ตั้งแต่ระดับบุคคล ครอบครัว สังคม ประเทศชาติ และประชาคมโลก
องค์การสหประชาชาติ ได้กําหนดให้วันที่ ๒๖ มิถุนายนของทุกปี เป็นวันต่อต้านยาเสพติดโลก สําหรับประเทศไทย ในฐานะประเทศสมาชิก ได้แสดงเจตนารมณ์ร่วมกับประชาคมโลก ในการต่อต้านยาเสพติดอย่างจริงจังและต่อเนื่อง
รัฐบาลมีความมุ่งมั่นในการป้องกันและแก้ไขปัญหายาเสพติดให้หมดไปจากสังคมไทย ด้วยกลไก ทั้งส่วนกลาง และระดับพื้นที่ ทั้งในเชิงป้องกัน ปราบปราม ยึดทรัพย์ และบําบัดรักษา โดยเน้นป้องกันไม่ให้ประชาชนเข้าไปเกี่ยวข้องกับยาเสพติด ทั้งมิติของการค้า การเสพ และไม่ตกเป็นเหยื่อของขบวนการค้ายาเสพติด การปราบปรามเครือข่ายการค้ายาเสพติด ด้วยการบูรณาการอํานาจทางกฎหมายและกระบวนการยุติธรรมทั้งระบบ และดําเนินการต่อทรัพย์สินที่ได้จากการค้ายาเสพติดด้วยแนวทางการยึดทรัพย์สินตามมูลค่า รวมทั้งการบําบัดรักษาฟื้นฟูสภาพทางสังคม โดยส่งเสริมให้ครอบครัวและชุมชนได้เข้ามามีส่วนร่วมอย่างครบวงจร ตลอดจนการสร้างเครือข่ายความร่วมมือระหว่างประเทศ เพื่อแก้ไขปัญหายาเสพติด ทั้งในและนอกภูมิภาคอาเซียน
ความสําเร็จของการแก้ไขปัญหายาเสพติดนั้น จําเป็นต้องอาศัยความร่วมมือจากทุกภาคส่วน โดยเฉพาะประชาชนทุกคนในการเฝ้าระวัง แจ้งเบาะแส และร่วมมือกับภาครัฐ ภายใต้แนวคิด “รวมพลังไทย หยุดภัยยาเสพติด” เพื่อแก้ไขปัญหายาเสพติดได้อย่างมีประสิทธิภาพและยั่งยืน
ในนามรัฐบาล ผมขอขอบคุณพี่น้องประชาชนชาวไทย ตลอดจนทุกภาคส่วนที่เกี่ยวข้อง ทั้งภาครัฐ ภาคเอกชน ที่ร่วมมือกันดูแลสังคมของเราอย่างเข้มแข็ง เพื่อให้สังคมไทยปลอดภัยจากยาเสพติด
เนื่องในโอกาส “วันต่อต้านยาเสพติดโลก” ประจําปี 2566 ผมขออาราธนาคุณพระศรีรัตนตรัย และสิ่งศักดิ์สิทธิ์ทั้งหลาย อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องประชาชนชาวไทยทุกคน ประสบแต่ความสุข ความเจริญ มีกําลังกาย กําลังใจที่เข้มแข็ง มีสุขภาพพลานามัยที่แข็งแรง เพื่อร่วมกันขับเคลื่อนประเทศไทยให้มีความเจริญก้าวหน้าสืบไป
สวัสดีครับ
รัฐบาลไทย-ข่าวทำเนียบรัฐบาล-​เทิดไท้พระบารมีเฉลิมพระเกียรติพระบาทสมเด็จพระเจ้าอยู่หัวและพระบรมวงศานุวงศ์”
วันจันทร์ที่ 26 มิถุนายน 2566
​เทิดไท้พระบารมีเฉลิมพระเกียรติพระบาทสมเด็จพระเจ้าอยู่หัวและพระบรมวงศานุวงศ์”
(๒๖ มิถุนายน ๒๕๖๖ เวลา ๐๙.๓๐ น.) พลเอก สนิธชนก สังขจันทร์ ปลัดกระทรวงกลาโหม เป็นประธานในพิธีเปิดกิจกรรม "ปณิธานความดี เทิดไท้พระบารมีเฉลิมพระเกียรติพระบาทสมเด็จพระเจ้าอยู่หัวและพระบรมวงศานุวงศ์" ณ ห้องพินิตประชานาถ ในศาลาว่าการกลาโหม
ซึ่งเป็นกิจกรรมเฉลิมพระเกียรติและเทิดทูนสถาบันพระมหากษัตริย์ โดยนําข้าราชการ ลูกจ้างและพนักงานราชการบรรจุใหม่ ปีงบประมาณพุทธศักราช ๒๕๖๓ – ๒๕๖๕ ของสํานักงานปลัดกระทรวงกลาโหมไปอบรมปฏิบัติธรรมและบําเพ็ญสาธารณประโยชน์ เสริมสร้างการพัฒนาคุณธรรมและจริยธรรมของกําลังพล โดยมีผู้เข้ารับการอบรมในครั้งนี้จํานวน ๑๐๐ นาย ระหว่างวันที่๒๖ - ๓๐ มิถุนายน ๒๕๖๖ ณ วัดมเหยงคณ์ จังหวัดพระนครศรีอยุธยา ซึ่งเป็นการจัดกิจกรรมรุ่นที่ ๒ ต่อเนื่องจากปีงบประมาณที่ผ่านมา
สําหรับข้าราชการ ลูกจ้าง พนักงานราชการที่บรรจุใหม่ที่เข้ารับการอบรมปฏิบัติธรรมในครั้งนี้ นอกจากเป็นการเฉลิมพระเกียรติและเทิดทูนสถาบันพระมหากษัตริย์ด้วยการปฏิบัติธรรม และตั้งปณิธานความดีเพื่อถวายเป็นพระราชกุศลแล้ว ยังถือเป็นโอกาสดีที่จะได้บ่มเพาะเมล็ดพันธุ์แห่งคุณธรรมให้เจริญงอกงามขึ้นในจิตใจ โดยจะผลิดอกออกผลเป็นจริยธรรมตามประมวลจริยธรรมกระทรวงกลาโหมอย่างเคร่งครัด รวมทั้งจะส่งผลให้ทุกท่านสามารถดํารงตน ดําเนินชีวิตอยู่ในราชการได้อย่างมีความสุขด้วยการปฏิบัติหน้าที่ให้มีประสิทธิภาพสมความมุ่งหมายของทางราชการ
รัฐบาลไทย-ข่าวทำเนียบรัฐบาล-​นายกรัฐมนตรีและภริยา เป็นประธานพิธีทำบุญตักบาตรถวายพระกุศล ในงานฉลองพระชนมายุ 8 รอบ สมเด็จพระอริยวงศาคตญาน สมเด็จพระสังฆราช สกลมหาสังฆปรินายก  26 มิถุนายน 2566
วันจันทร์ที่ 26 มิถุนายน 2566
26/06/2566
​นายกรัฐมนตรีและภริยา เป็นประธานพิธีทําบุญตักบาตรถวายพระกุศล ในงานฉลองพระชนมายุ 8 รอบ สมเด็จพระอริยวงศาคตญาน สมเด็จพระสังฆราช สกลมหาสังฆปรินายก  26 มิถุนายน 2566
​นายกรัฐมนตรีและภริยา เป็นประธานพิธีทําบุญตักบาตรถวายพระกุศล ในงานฉลองพระชนมายุ 8 รอบ สมเด็จพระอริยวงศาคตญาน สมเด็จพระสังฆราช สกลมหาสังฆปรินายก  26 มิถุนายน 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (26 มิถุนายน 2566) เวลา 07.30 น. ณ วัดราชบพิตรสถิตมหาสีมาราม เขตพระนคร กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานพิธีทําบุญตักบาตรถวายพระกุศล งานฉลองพระชนมายุ 8 รอบ สมเด็จพระอริยวงศาคตญาน สมเด็จพระสังฆราช สกลมหาสังฆปรินายก 26 มิถุนายน 2566 โดยมีประธานศาลฎีกาและภริยา ประธานวุฒิสภา ประธานองค์กรอิสระและคู่สมรส คณะรัฐมนตรีและคู่สมรส หน่วยราชการในพระองค์ เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการเหล่าทัพ/ตํารวจ หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร ร่วมพิธีตักบาตรพระสงฆ์จากโครงการบรรพชาอุปสมบท จํานวน 97 รูป และพระสงฆ์จากวัดพระยายัง จํานวน 11 รูป รวม 108 รูป
รัฐบาลไทย-ข่าวทำเนียบรัฐบาล-ชวนใช้แอปฯ “บอกต่อ” ตอบโจทย์เรื่องการเกษตร ครอบคลุมกว่า 50 บริการในที่เดียว
วันจันทร์ที่ 26 มิถุนายน 2566
ชวนใช้แอปฯ “บอกต่อ” ตอบโจทย์เรื่องการเกษตร ครอบคลุมกว่า 50 บริการในที่เดียว
.....
อีกหนึ่งความก้าวหน้าในการให้บริการข้อมูลสารสนเทศการเกษตรของประเทศ เมื่อกระทรวงเกษตรและสหกรณ์ พัฒนาแอปพลิเคชัน “บอกต่อ” ให้เกษตรกรและผู้สนใจสามารถเข้าถึงบริการของกระทรวงเกษตรและสหกรณ์ ในแบบเบ็ดเสร็จ ณ จุดเดียว (One stop service) ให้บริการด้วยชุดเมนูหลักครอบคลุมมากกว่า 50 บริการ ได้แก่
.
>> รับปัจจัยการผลิตฟรี เช่น สารเร่งซุปเปอร์ พด. น้ําหมักชีวภาพ ปุ๋ยชีวภาพ พันธุ์พืช พันธุ์สัตว์ สารควบคุมแมลงศัตรูพืช วัสดุการเกษตร เป็นต้น
>> ให้คําปรึกษาด้านกองทุน FTA กองทุนสงเคราะห์เกษตรกร กองทุนหมุนเวียนเพื่อการกู้ยืมแก่เกษตรกรและผู้ยากจน เป็นต้น
>> การขอรับบริการ เช่น การตรวจรับรอง GAP อินทรีย์ทั้งพืช ปศุสัตว์ ประมง ตรวจรับรองคุณภาพต่าง ๆ รวมถึงบริการคําแนะนํา ร้องเรียนร้องทุกข์ของกระทรวงเกษตรและสหกรณ์
>> การจ่ายเงินช่วยเหลือผู้ประสบภัยพิบัติทางธรรมชาติ ทั้งพืช ปศุสัตว์ ประมง มาตรการและนโยบายช่วยเหลือจากภาครัฐ ด้านการผลิต การประกันรายได้ เยียวยาเกษตรกร เป็นต้น
นอกจากนี้ ยังมีข้อมูลราคาสินค้าเกษตร ภาวะเศรษฐกิจการเกษตร รวมถึงพยากรณ์สภาพอากาศให้เกษตรกรได้ใช้ในการวางแผนการเพาะปลูกอีกด้วย
.
เกษตรกรและผู้สนใจสามารถดาวน์โหลดแอปพลิเคชันผ่านระบบ Android และ iOS รวมถึงใช้งานผ่านคอมพิวเตอร์ได้ที่https://bohktoh.oae.go.th
อ่านเพิ่มเติม คลิกhttps://www.thaigov.go.th/news/contents/details/69578
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีรายงานดัชนี Global Gender Gap Index 2023 โดย WEF สะท้อนความก้าวหน้าในการผลักดันนโยบายของรัฐบาลเพื่อความเสมอภาคทางเพศในหลายมิติ
วันจันทร์ที่ 26 มิถุนายน 2566
26/06/2566
โฆษกรัฐบาลเผย นายกฯ ยินดีรายงานดัชนี Global Gender Gap Index 2023 โดย WEF สะท้อนความก้าวหน้าในการผลักดันนโยบายของรัฐบาลเพื่อความเสมอภาคทางเพศในหลายมิติ
โฆษกรัฐบาลเผย นายกฯ ยินดีรายงานดัชนี Global Gender Gap Index 2023 โดย WEF สะท้อนความก้าวหน้าในการผลักดันนโยบายของรัฐบาลเพื่อความเสมอภาคทางเพศในหลายมิติ ปีนี้ไทยเป็นอันดับที่ 74 ขึ้นมา 5 อันดับจากปีที่แล้ว
วันนี้ (26 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า กรณีสภาเศรษฐกิจโลก (World Economic Forum: WEF) ได้เปิดเผยรายงานดัชนีความเสมอภาคทางเพศทั่วโลก ประจําปี 2566 (Global Gender Gap Index 2023) เมื่อวันที่ 20 มิถุนายน 2566 ที่ผ่านมาว่า ไทยอยู่ในอันดับที่ 74 จากทั้งหมด 146 ประเทศ โดยอันดับขยับขึ้น 5 อันดับจากอันดับที่ 79 ในปี 2565 ด้วยคะแนน 0.711 คะแนน เพิ่มขึ้น 0.002 คะแนน (https://www.weforum.org/reports/global-gender-gap-report-2023/in-full/benchmarking-gender-gaps-2023#country-coverage)
โฆษกประจําสํานักนายกรัฐมนตรีกล่าวว่า WEF จัดทํารายงานดัชนีความเสมอภาคทางเพศทั่วโลกครั้งแรกในปี พ.ศ. 2549 เพื่อประเมินความคืบหน้าเกี่ยวกับความเท่าเทียมทางเพศ และเปรียบเทียบช่องว่างระหว่างเพศของประเทศต่าง ๆ ใน 4 มิติ ได้แก่ 1. ความเสมอภาคด้านการมีส่วนร่วมและโอกาสทางเศรษฐกิจ (Economic Participation and Opportunity) 2. ความสําเร็จทางการศึกษา (Educational Attainment) 3. สุขภาพและการอยู่รอด (Health and Survival) และ 4. การส่งเสริมศักยภาพทางการเมือง (Political Empowerment) โดยหากมองในระดับภูมิภาค ภูมิภาคเอเชียตะวันออกและแปซิฟิกมีความเท่าเทียมที่ร้อยละ 68.8 ซึ่งนับเป็นคะแนนสูงสุดอันดับ 5 จากทั้งหมด 8 ภูมิภาค โดยผู้หญิงในภูมิภาคนี้ต้องใช้เวลา 189 ปี จึงจะสามารถอุดช่องโหว่ความไม่เสมอภาคทางเพศได้ผลสําเร็จ
โฆษกประจําสํานักนายกรัฐมนตรีกล่าวเพิ่มเติมว่า หากพิจารณารายมิติในปีนี้ ไทย อยู่ในอันดับที่ 24 มิติความเสมอภาคด้านการมีส่วนร่วมและโอกาสทางเศรษฐกิจ ด้วยคะแนน 0.772 อันดับที่ 61 มิติความสําเร็จทางการศึกษา ด้วยคะแนน 0.995 อันดับที่ 42 มิติสุขภาพและการอยู่รอด ด้วยคะแนน 0.977 และอันดับที่ 120 มิติการส่งเสริมศักยภาพทางการเมือง ด้วยคะแนน 0.101
"พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับความเท่าเทียมกันในสังคม ตามหลักสิทธิมนุษยชน และตามพระราชบัญญัติความเท่าเทียมระหว่างเพศ พ.ศ. 2558 และได้ดําเนินการสร้างโอกาสให้แก่ประชาชนทุกกลุ่มทุกช่วงวัย โดยเฉพาะอย่างยิ่งกลุ่มสตรี ซึ่งถือเป็นประชากรที่มีจํานวนมากกว่าครึ่งหนึ่งของประเทศ ด้วยตระหนักถึงศักยภาพของสตรีในการเป็นพลังขับเคลื่อนการพัฒนาประเทศในหลากหลายมิติ โดยรัฐบาลได้กําหนดกลไกการทํางาน และมีความร่วมมือกับกลไกจากภาคส่วนต่าง ๆ เพื่อผลักดันให้เห็นผลสําเร็จเป็นรูปธรรม ซึ่งลําดับที่สูงขึ้นในดัชนีของ WEF นี้ จะเป็นอีกกําลังใจในการทํางานให้เห็นผลสําเร็จเป็นรูปธรรมอย่างรวดเร็ว" นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส เปิดโครงการ พัฒนาบริหารดิจิทัลระดับกลาง กระทรวงดิจิทัลเพื่อเศรษฐกิจและสังคม (นบก.ดศ.) รุ่นที่ 1
วันจันทร์ที่ 26 มิถุนายน 2566
ดีอีเอส เปิดโครงการ พัฒนาบริหารดิจิทัลระดับกลาง กระทรวงดิจิทัลเพื่อเศรษฐกิจและสังคม (นบก.ดศ.) รุ่นที่ 1
ดีอีเอส เปิดโครงการ พัฒนาบริหารดิจิทัลระดับกลาง กระทรวงดิจิทัลเพื่อเศรษฐกิจและสังคม (นบก.ดศ.) รุ่นที่ 1
วันนี้(26มิถุนายน2566) ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส) เป็นประธานในพิธีเปิดโครงการพัฒนาบริหารดิจิทัลระดับกลางกระทรวงดิจิทัลเพื่อเศรษฐกิจและสังคม(นบก.ดศ.)รุ่นที่1ประจําปีงบประมาณพ.ศ.2566และบรรยายพิเศษเรื่องทิศทางการขับเคลื่อนงานดิจิทัลเพื่อเศรษฐกิจและสังคมณแกรนด์ริชมอนด์สไตลิชคอนเวนชั่นโฮเทลอําเภอเมืองจังหวัดนนทบุรี
__________
รัฐบาลไทย-ข่าวทำเนียบรัฐบาล-กรมศุลกากรจับทุเรียนลักลอบนำเข้า จำนวน 8,420 กิโลกรัม มูลค่ากว่า 1 ล้านบาท
วันจันทร์ที่ 26 มิถุนายน 2566
26/06/2566
กรมศุลกากรจับทุเรียนลักลอบนําเข้า จํานวน 8,420 กิโลกรัม มูลค่ากว่า 1 ล้านบาท
กรมศุลกากรยึดทุเรียนลักลอบนําเข้า น้ําหนัก 8,420 กิโลกรัม มูลค่ากว่า 1 ล้านบาท ในพื้นที่จังหวัดสระแก้ว
นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า อธิบดีกรมศุลกากรได้กําชับให้เจ้าหน้าที่ศุลกากรดําเนินการป้องกันและปราบปรามการลักลอบนําเข้าสินค้าเกษตรเพื่อมิให้เกิดผลกระทบต่อผลผลิตภายในประเทศ และเป็นการป้องกันการสวมสิทธิผลไม้ไทยที่ส่งออกไปต่างประเทศ เพื่อสร้างความเป็นธรรมให้เกษตรกรไทยและผู้ประกอบการที่สุจริต
ทั้งนี้ เมื่อวันที่ 23 มิถุนายน 2566 นายศศิน ปงรังษี ผู้อํานวยการสํานักงานศุลกากรภาคที่ 1 นายประพันธ์ จันทร์ไทยศรี นายด่านศุลกากรอรัญประเทศ ได้ให้เจ้าหน้าที่ศุลกากรลงพื้นที่เฝ้าระวังการลักลอบขนส่งสินค้าเกษตรที่ไม่ผ่านพิธีการศุลกากร บริเวณถนน 317(หน้าโรงพยาบาลวังสมบูรณ์) ตําบลวังสมบูรณ์ อําเภอวังสมบูรณ์ จังหวัดสระแก้ว พบรถบรรทุก 6 ล้อ มีลักษณะน่าสงสัย จึงทําการขอตรวจค้น พบทุเรียนสด มีถิ่นกําเนิดต่างประเทศ ไม่ปรากฏเอกสารหลักฐานแสดงการผ่านพิธีการศุลกากรโดยถูกต้อง จํานวน 8,420 กิโลกรัม มูลค่าประมาณ 1,178,800 บาท
กรณีดังกล่าว ถือเป็นความผิดตามมาตรา 242 และ 246 ประกอบมาตรา 252 เจ้าหน้าที่จึงอาศัยอํานาจตามมาตรา 166 และ 167 แห่งพระราชบัญญัติศุลกากร พ.ศ. 2560 ยึดของดังกล่าวพร้อมนําตัวผู้ต้องหาและยานพาหนะที่ใช้ในการกระทําความผิดส่งด่านศุลกากรอรัญประเทศ เพื่อดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-สถาบันดังสหรัฐฯ ตัดเกรดระบบสุขภาพไทย คะแนนสูง 90.9 คะแนน
วันจันทร์ที่ 26 มิถุนายน 2566
สถาบันดังสหรัฐฯ ตัดเกรดระบบสุขภาพไทย คะแนนสูง 90.9 คะแนน
.....
กระทรวงสาธารณสุข เผยสถาบันคลังสมองในสหรัฐอเมริกา (Atlantic Council) ได้ประกาศดัชนีว่าด้วยเสรีภาพและความมั่งคั่งของ 164 ประเทศทั่วโลกแล้ว
.
สําหรับประเทศไทยได้คะแนน “ด้านสุขภาพ” สูงถึง 90.9 คะแนน สะท้อนให้เห็นว่าระบบสุขภาพไทยยังยอดเยี่ยมเป็นลําดับต้น ๆ ของโลก
.
โดยในช่วงที่ผ่านมา ระบบสาธารณสุขของประเทศไทยได้รับการยกย่องจากทั่วโลกมาอย่างต่อเนื่อง และความไว้วางใจในการเป็นผู้นําด้านการพัฒนาระบบสาธารณสุข ทั้งในระดับโลกและในระดับภูมิภาค เช่น
.
• ได้รับเกียรติให้เป็นชาติต้นแบบจัดการโควิด-19 ยอดเยี่ยม
• ได้รับความเชื่อมั่นให้เป็นที่ตั้งของสํานักงานเลขาธิการศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases: ACPHEED)
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย กจ.5008 จังหวัดกาญจนบุรี เสร็จสมบูรณ์
วันจันทร์ที่ 26 มิถุนายน 2566
กรมทางหลวงชนบท ก่อสร้างถนนสาย กจ.5008 จังหวัดกาญจนบุรี เสร็จสมบูรณ์
ส่งเสริมการคมนาคมขนส่งผลผลิตทางการเกษตร เพิ่มความสะดวกปลอดภัยในการเดินทาง
กรมทางหลวงชนบท (ทช.) กระทรวงคมนาคม โดยแขวงทางหลวงชนบทกาญจนบุรี ดําเนินโครงการก่อสร้างถนนทางหลวงชนบทสาย กจ.5008 เทศบาลรางหวาย - บ้านห้วยยาง อําเภอห้วยกระเจา จังหวัดกาญจนบุรี เสร็จสมบูรณ์ ก่อสร้างเป็นถนนลาดยางแอสฟัลท์คอนกรีต ขนาด 2 ช่องจราจร กว้าง 6 เมตร ไหล่ทางกว้าง 1 เมตร/ข้าง พร้อมติดตั้งป้ายจราจรและอุปกรณ์อํานวยความปลอดภัย ตั้งแต่ ช่วง กม. ที่ 8+900 - 11+000 รวมระยะทาง 2.100 กิโลเมตร งบประมาณ 11 ล้านบาท ถนนสายนี้จะช่วยเพิ่มประสิทธิภาพในการคมนาคมขนส่งผลผลิตทางการเกษตร รวมถึงป้องกันและลดการเกิดอุบัติเหตุในการใช้รถใช้ถนนของประชาชน เนื่องจากเป็นเส้นทางขนส่งผลผลิตทางการเกษตร เช่น อ้อย ข้าว สู่โรงงานแปรรูปอําเภอเมือง ท่ามะกา ท่าม่วง และเป็นเส้นทางเชื่อมระหว่างอําเภอห้วยกระเจาไปยังอําเภอพนมทวนได้อีกด้วย
รัฐบาลไทย-ข่าวทำเนียบรัฐบาล-ดีอีเอส เปิด Public Hearing “คู่มือลงทะเบียนผู้ใช้งาน” ภายใต้กฎหมาย DPS
วันจันทร์ที่ 26 มิถุนายน 2566
ดีอีเอส เปิด Public Hearing “คู่มือลงทะเบียนผู้ใช้งาน” ภายใต้กฎหมาย DPS
ดีอีเอส เปิด Public Hearing “คู่มือลงทะเบียนผู้ใช้งาน” ภายใต้กฎหมาย DPS
วันนี้(26มิถุนายน2566)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเวทีรับฟังความคิดเห็นหรือPublic Hearingครั้งที่4ต่อ(ร่าง)คู่มือการพิสูจน์และยืนยันตัวตนเพื่อลงทะเบียนผู้ใช้บริการภายใต้“กฎหมายDPS” (Digital Platform Service)หรือพ.ร.ฎ.การประกอบธุรกิจบริการแพลตฟอร์มดิจิทัลที่ต้องแจ้งให้ทราบพ.ศ. 2565เพื่อเป็นแนวทางในการปฏิบัติแก่ผู้ให้บริการในฐานะผู้ประกอบธุรกิจบริการแพลตฟอร์มดิจิทัลในการพิสูจน์และยืนยันตัวตนผู้ใช้บริการผ่านการลงทะเบียนการเข้าใช้งานเพื่อให้ได้บัญชีผู้ใช้งานที่มีความน่าเชื่อถือระบุตัวตนได้เพื่อเป็นประโยชน์ในการคุ้มครองผู้ใช้บริการลดความเสี่ยงจากการฉ้อโกงออนไลน์ซึ่งข้อมูลที่ได้จากการรับฟังความคิดเห็นและการระดมความคิดเห็นในครั้งนี้จะถูกนําไปเป็นข้อเสนอแนะและข้อมูลสําคัญในการนําไปปรับปรุงและพัฒนาเนื้อหาให้มีความครบถ้วนชัดเจนยิ่งขึ้นและสามารถปฏิบัติตามได้จริงสําหรับผู้ประกอบธุรกิจบริการแพลตฟอร์มดิจิทัลจัดโดยสํานักงานพัฒนาธุรกรรมทางอิเล็กทรอนิกส์หรือETDAณอาคารเดอะไนน์ทาวเวอร์แกรนด์พระรามเก้าห้วยขวางกรุงเทพมหานคร
______________
รัฐบาลไทย-ข่าวทำเนียบรัฐบาล-ดีอีเอส ประชุมผู้แทนประเทศอาเซียน พัฒนามาตรฐานทักษะทางสังคมยุคดิจิทัล
วันจันทร์ที่ 26 มิถุนายน 2566
ดีอีเอส ประชุมผู้แทนประเทศอาเซียน พัฒนามาตรฐานทักษะทางสังคมยุคดิจิทัล
ดีอีเอส ประชุมผู้แทนประเทศอาเซียน พัฒนามาตรฐานทักษะทางสังคมยุคดิจิทัล
วันนี้(26มิถุนายน2566)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมเชิงปฏิบัติการเพื่อให้ตัวแทนประเทศสมาชิกในกลุ่มภูมิภาคเอเชียตะวันออกเฉียงใต้(ASEAN)แลกเปลี่ยนความเห็นเกี่ยวกับประเด็นทักษะทางสังคม“ASEAN Workshop on Crucial Soft Skills for the Digital Transformation”ภายใต้โครงการ“Study on Crucial Soft Skills Required in Digital Transformation”เพื่อศึกษาและวิเคราะห์แนวโน้มของทักษะทางสังคม(Soft Skills)ในระดับโลกเช่นเดียวกับแนวโน้มภายในประเทศสมาชิกอาเซียนนอกจากนี้ยังมีการศึกษาเพื่อรวบรวมมาตรฐานทักษะโดยมีนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติกล่าวรายงานแบะร่วมให้การต้อนรับ ณห้องพระศิวะโรงแรมอัศวินแกรนด์คอนเวนชั่นกรุงเทพฯ
___________
รัฐบาลไทย-ข่าวทำเนียบรัฐบาล-โตเฉลี่ย 18% “ตลาดชานมไข่มุกอิตาลี” สุดปัง แนะผู้ประกอบการไทยเร่งเจาะตลาด คาดปี 70 มูลค่าสูงถึง 3.6 พันล้าน
วันจันทร์ที่ 26 มิถุนายน 2566
โตเฉลี่ย 18% “ตลาดชานมไข่มุกอิตาลี” สุดปัง แนะผู้ประกอบการไทยเร่งเจาะตลาด คาดปี 70 มูลค่าสูงถึง 3.6 พันล้าน
.....
กรมส่งเสริมการค้าระหว่างประเทศ เผยข้อมูลการเติบโตของตลาดชานมไข่มุกในประเทศอิตาลี พบว่า ปี 2565 มีมูลค่าการค้าถึง 42 ล้านยูโร (1,500 ล้านบาท) มากกว่า 15% ของตลาดยุโรป โดยยังไม่มีผู้นําตลาดที่โดดเด่น และคาดว่าจะเติบโตเฉลี่ย 18% ต่อปี โดยจะมีมูลค่าสูงถึง 98 ล้านยูโร (ราว 3,600 ล้านบาท) ภายในปี 2570
.
ไทยมีศักยภาพและมีตลาดชานมไข่มุกเป็นจํานวนมาก อีกทั้ง เว็บไซต์ tasteatlas ยังได้จัดอันดับให้ชาไทย หรือ ชานมเย็นของไทย (Thai Iced Tea) เป็นเครื่องดื่มไม่มีแอลกอฮอล์ที่มีรสชาติดีที่สุดในโลกในอันดับที่ 7 จากทั้งหมด 100 อันดับ จึงเป็นโอกาสดีของผู้ประกอบการและร้านอาหารไทยที่จะขยายตลาดชาไทยและวัตถุดิบสําหรับทําชานมไข่มุก หรือร่วมลงทุนในธุรกิจเครื่องดื่ม นําเข้า ชา ส่วนผสมชานมไข่มุก และวัตถุดิบที่มีคุณภาพจากไทย ไปนําเสนอเป็นเมนูเครื่องดื่มที่น่าลิ้มลอง ตลอดจนอาจผสมสมุนไพรและผลไม้ไทยในสูตรเป็นเครื่องดื่มเพื่อสุขภาพ ประชาสัมพันธ์ให้ผู้บริโภคในอิตาลีได้รู้จักชาไทยมากขึ้น
.
อ่านเพิ่มเติม คลิก >>https://www.thaigov.go.th/news/contents/details/69571
.
#ไทยคู่ฟ้า#สื่อสารรัฐบาลไทย
-------------------